Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1155

c) meg kell határozni a biztonságot jellemzõ paraméterek azon határértékeit, amelyek túllépése esetén a kibocsátások visszatartására szolgáló fizikai gátak fokozott igénybevételnek vannak kitéve. 6.2.1.2400. A mélységben tagolt védelem elvének teljesítését a fizikai gátak többszörözésével kell biztosítani. A kibocsátásokat visszatartó gátként az üzemanyagmátrixot, a kiégett üzemanyag burkolatát, a kiégett üzemanyag tárolási egységének szerkezetét, így a tárolócsövet és a konténert, valamint az épületszerkezeteket lehet figyelembe venni. 6.2.1.2500. Igazolni kell az alkalmazott tervezési eljárások és a megoldások megfelelõségét. 6.2.1.2600. Új, referenciával nem rendelkezõ konstrukciók csak akkor alkalmazhatók, ha tervezésük megfelelõ kutatási és fejlesztési eredményekre alapozott, és igazolják, hogy a rendszer, rendszerelem biztonságosan mûködtethetõ. Az ilyen rendszereket, rendszerelemeket rendszeresen ellenõrizni kell, külön figyelmet fordítva a referenciával nem rendelkezõ sajátosságaikra. 6.2.1.2700. A nukleáris biztonság szempontjából fontos rendszereket, rendszerelemeket, amelyek normál üzemi funkciót is ellátnak, úgy kell tervezni, hogy biztonsági funkciójuk végrehajtása elsõbbséget élvezzen a normál üzemi funkcióval szemben. A normál üzemi funkció ellátása nem veszélyeztetheti, és semmilyen módon sem akadályozhatja a biztonsági funkció ellátását. Ezt a feltételt az érintett rendszerek, rendszerelemek esetében igazolni kell. 6.2.1.2800. Kerülni kell minden kapcsolatot a nukleáris biztonság szempontjából fontos rendszer, rendszerelem és a környezete között, kivéve az adott rendszert, rendszerelemet kiszolgáló segédrendszerekhez tartozókat. Amennyiben ilyen kapcsolat nem kerülhetõ el, akkor az csak teszt-, vagy információs célokat szolgálhat. Az idõleges vagy állandó kapcsolat külsõ rendszerrel, rendszerelemmel csak úgy valósítható meg, hogy gondoskodni kell visszahatás-mentességrõl, a megfelelõ leválaszthatóságról azért, hogy a külsõ rendszer, rendszerelem bármilyen hibája ne legyen hatással a nukleáris biztonság szempontjából fontos rendszerre, rendszerelemre. 6.2.1.2900. A nukleáris biztonság szempontjából fontos rendszerek, rendszerelemek tervezése során az alábbi szempontokat kell figyelembe venni:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes